Anne Haugland Balsnes

Anne Haugland Balsnes (født 25. september 1969 i Kristiansand) er en norsk kordirigent og professor i musikk. 

Hun har en mastergrad i korledelse fra Norges musikkhøgskole og en mastergrad i musikkvitenskap fra Universitetet i Oslo. Hun tok sin Ph.D. i musikkpedagogikk ved Norges musikkhøgskole med avhandlingen «Å lære i kor. Belcanto som praksisfellesskap» (2009). Hun hadde i årene 2011–2015 en post doctor-stilling ved Ansgar Teologiske Høgskole i Kristiansand hvor hun arbeidet med prosjektet «Korsang for et bedre liv».

Balsnes har lang erfaring som kordirigent og har dirigert blant annet blandakoret Belcanto, seniorkoret Sølvstrupene og en rekke forskjellige prosjektkor. Hun synger selv i Kilden vokalensemble (tidligere Kristiansand solistensemble).

Hun har skrevet en rekke vitenskapelig artikler. Hennes publikasjoner fokuserer spesielt på musikk, identitet, mangfold og helse. I 2014 ga hun ut boken «Å synge i kor – ideal for menneskelig fellesskap?». Hun er leder for forskningsgruppen «Kunst, kultur og helse» som er et samarbeid mellom Universitetet i Agder, Sørlandet sykehus og Ansgar Teologiske Høgskole. Balsnes leder også prosjektet «Nordic Choral Conductor Education».

Balsnes er per 2017 ansatt som professor i musikk og forskningsleder ved Fakultet for kunstfag, Universitetet i Agder, hvor hun har spesielt ansvar for den nyopprettede Ph.D.-spesialiseringen «Kunst i kontekst». Hun er også forskningsleder og underviser i musikkfag ved Ansgar Teologiske Høgskole. Balsnes har sittet i Musikkfaglig Råd i Norges korforbund.

Boken «Å synge i kor– ideal for menneskelig fellesskap?» var i 2015 nominert til Sturlaprisen.

 Utvalgte publikasjoner 
“The Silver Voices: A possible model for senior singing”. International Journal of Community Music, 10(1) 2017.
”Hospitality in multicultural choral singing”. International Journal of Community Music, 9(2) 2016.
”Unfreezing Identities. Exploring choral singing in the workplace. International Journal of Community Music, 8(2)2, 2015.
”Choral Singing as Health Musicking: A Discussion on Music Education and Health.” Nordic Research in Music Education Yearbook, vol. 15, 2014.
”Korsang – en kilde til folkehelse”. Socialmedicinsk tidsskrift, 91(1), 2014.
“Choral singing, Health and Quality of life: The story of Diana.” Journal of Arts&Health, 4 (3), 2012.

 Referanser 

 Eksterne lenker 
Artikkel i forskning.no
«Korsang gir bedre helse», NRK Sørlandet

Kategori:Fødsler i 1969
Kategori:Norske musikkprofessorer
Kategori:Professorer ved Universitetet i Agder
Kategori:Personer fra Kristiansand kommune